Shalom ja tere õhtust.
Eetris on TV7 Iisraeli Uudised Jeruusalemmast.
Tänased põhiteemad:
Hoolimata hävitavast plahvatusest Liibanonis
on Iisrael kõrgendatud valmisolekus oma riigi piiril Liibanoniga,
kust võib oodata rünnakut Hezbollah'i poolt.
USA sunnib rahvusvahelist kogukonda pikendama relvaembargot Iraanile,
keda peetakse peamiseks terrori toetajaks.
Tel Avivi munitsipaalhoones heisati Liibanoni riigilipp,
et väljendada solidaarsust Beiruti linna elanikele.
Iisraeli sõjavägi on kõrgendatud valmisolekus
riigi põhjapool toimuvas, piiril Liibanoni ja Süüriaga,
kuna on ebaselge, kas Hezbollah' plaanib jätkuvalt rünnakut juudiriigile.
Hetkel arvatakse, et Hezbollah'il on Iisraeli osas kaks plaani
pärast Liibanoni pealinna laastanud plahvatust.
Esimesel juhul loobub Hezbollah' ründamast Iisraeli,
kuna ei saa alustada ulatuslikku sõjalist konflikti
keset Liibanoni siseriiklikke väljakutseid.
Teine hinnang on murettekitavam,
kuna Hezbollah' võib kasutada hävitavat plahvatust,
et pöörata rahva tähelepanu ära, tõmmates Iisraeli sõjakeerisesse.
Sellega suunaks Hezbollah'
siseriikliku pahameele hoopis Iisraeli aadressile.
IDFil on valmisolek Iisraeli-vastaseks ohuks.
Iisrael avaldas Liibanonile kaastunnet
ja teatas, et juudiriik on valmis andma neile humanitaarabi.
Edastan Iisraeli valitsuse poolt kaastundeavalduse Liibanoni rahvale.
Eile tabas Liibanoni tohutu katastroof.
Oleme valmis andma Liibanonile humanitaarabi,
kui inimolend inimolendile.
Liibanoni valitsus ei ole vastanud Iisraeli abipakkumisele.
Siiski teeb juudiriik Liibanoni aitamiseks logistilisi ettevalmistusi.
Iisraeli pakub abi muuhulgas ka meditsiinilise varustuse osas,
mida vahendab UNIFIL, ÜRO Liibanoni rahuvalvemissioon.
Lisaks ÜROle edastas Iisrael ettepaneku Liibanoni humanitaarabiks
ka Prantsusmaa ja Küprose esindajatele.
Samal ajal Tel Avivis:
Munitsipaalhoones heisati solidaarsuse märgiks Liibanoni lipp.
Tel Avivi linnapea Ron Huldai kirjutas oma Twitteri kontol:
"Inimkond pöörab tähelepanu igale konfliktile.
Meie süda on liibanonlastega
keset kohutavat katastroofi, mille all nad kannatavad."
Tel Avivi elanikud kiitsid antud žesti heaks.
Samuti loodetakse, et Liibanon võtab Iisraeli humanitaarabi vastu.
Äärmiselt üllas on heisata sel hoonel see lipp.
Mulle meeldis seda vaadata.
Usun, et elanikele läheb korda maailmas toimuv
ja mitte üksnes Iisraelis.
Saame loota parimat.
Ütlesin ennegi, et loodan,
et nad võtavad vastu Iisraeli pakutud abipakkumise.
Teateid Liibanonist:
Beiruti elanikud on rahutud korduvatest raputustest nende riigis.
Ohvrite arv tõuseb: hukkunuid 135, üle 5000 haavatud.
Hävitav plahvatus on viimane kriiside seeriast,
mis on mõjutanud Liibanoni elanikkonda.
Mida ma peaksin tundma?
Twitteris kirjutati, et jääme elama, kuid ei ela.
Iga päev on midagi.
Kõik algas metsatulekahjudega eelmisel aastal.
Öeldi, et lennukid halvendavad seisu, mitte ei kustuta tuld.
Seejärel revolutsioon 17. oktoobril,
siis majanduskriis ja koroonaviiruse puhang.
Kõige tipuks plahvatus.
Kui plahvatus oli laohoones või on sõda või rünnak, on probleem.
Liibanonis ei ole tunnetele ruumi.
Pole põhjust kurvastada või järele mõelda.
Me riigiga on nii ja peame ära harjuma.
Traagilise plahvatuse järel
otsustasid mitmed riigid saata humanitaarabi,
samuti uurimis- ja päästemeeskondi, et aidata kohalikke kriisis.
Prantsusmaa president Macron
reisis solidaarsuse märgiks isiklikult Liibanoni.
Esiteks, olen tulnud viivitamatult siia, solidaarsuse ja sõpruse märgiks
Liibanoni rahvale pärast 4. augusti plahvatust sadamas,
mis puudutas kogu Beiruti elanikkonda.
Solidaarsus ja tugi on ääretult oluline,
kuna tegemist on Liibanoni ja Prantsusmaaga.
Mu kohus oli tulla sõpruse märgiks siia.
President Macron tõotas Liibanoni presidendile Aounile,
et Prantsusmaa vahendab Euroopa tuge Beirutile,
kuna esimesel on tugev kultuuriline ja poliitiline mõju.
Macron rõhutas, et Liibanonis on vaja reforme
nii korruptsiooni kui sotsiaalsete ja majanduslike probleemide tõttu.
Liibanon on võidelnud siseriiklike probleemidega
kaua aega enne traagilist plahvatust.
Samal ajal Londonis:
Suurbritannia välisasjade riigisekretär D. Raab teatas,
et ta riik otsustas pakkuda Liibanonile 5 mln naela ulatuses humanitaarabi
pärast vestlust Liibanoni peaminister H. Diabiga,
Suurbritannia riigisekretäri sõnul
ei ole väljakutsed Liibanonis ja Lähis-Idas lõppenud,
kuid hetkel peab keskenduma Liibanoni rahva aitamisele.
Ulatuslikud probleemid ei ole Liibanonis ega regioonis kadunud.
Peame hetkel lihtsalt keskenduma Liibanoni
ja Beiruti linnarahva aitamisele, et nad taastuksid plahvatusest.
Loomulikult otsime lahendusi,
et aidata neid valitsuse tasandil ning majandusküsimustes.
Riigisekretär D. Raab teatas vestluses Liibanoni peaministriga,
et soovib tõe väljaselgitamiseks täielikku, põhjalikku
ja täpset uuringut, et leida plahvatuse tekketegur.
Ta oli äärmiselt otsekohene,
et soovib tõe leidmiseks täielikku, põhjalikku ja täpset uurimist.
Liibanoni rahvas ei vääri vähemat,
et võetakse vastutusele tekitaja ning esitatakse uurimistulemus.
Leian, et hetkel on vaja rääkida tulemustest.
Käesolevalt uuritakse plahvatuse tekkepõhjust.
Hiigelplahvatus tulenes Hangar 12 sadama laohoonest,
kus paiknes ligi 2750 tonni äärmiselt ohtlikku ammooniumnitraati,
mis võeti 2013. a Ukrainast Aafrikasse liikunud Venemaa laevalt.
Plahvatuse allikas on ebaselge,
kuid selle tagajärjel hävis Liibanoni peamine teraviljahoidla,
kus oli ligi 85% riigi teraviljast.
Plahvatus hävitas pea täielikult veepiiriga rajooni
ning kahjustas kolme haiglat ja taristut 1,5km raadiuses.
Samal ajal USAs:
USA president teatas, et kuigi esialgsel hinnangul
peetakse Beiruti plahvatuse põhjustajaks hoolimatust,
on ebatõenäoline, et ohtlikus kohas tekiks juhuslik tulekahju.
Mis iganes see oli, kuid see oli kohutav.
Keegi ei tea veel, millega täpselt tegu.
Hetkel käib uurimine, kas see oli õnnetus.
Kuidas jättis keegi lõhkeseadeldise laadseid seadmeid laiali?
Ehk tõesti, võibolla oli hoopis rünnak.
Keegi ei saa midagi kindlalt öelda, kuid uurime seda üksikasjalikult.
Hoolimata Iraani kasvavast mõjust Liibanoni valitsusele,
teatas president Trump, et USA ja Liibanoni suhted on väga head.
USA riigisekretär M. Pompeo sõnul on USA valmis toetama Liibanoni.
Avaldan USA poolt sügavat kaastunnet neile,
kes said eile Beiruti sadama hiigelplahvatuses kannatada.
Oleme valmis aitama Liibanoni valitsust ajal,
mil see seisab silmitsi kohutava tragöödiaga.
USA teavitab lähipäevil eri asjadest, millega hakkab Liibanoni aitama.
USA riigisekretär M. Pompeo teatas,
et USA soovib pikendada ÜRO relvaembargot Iraanile,
mis on siiani peamine terrorismi toetaja.
Selleks et vältida, et Iraani revolutsiooniline kaardivägi
tarniks relvi organisatsioonidele nagu Hezbollah'ile,
soovib USA pikendada embargot, mis peaks lõppema oktoobris.
Tuleval nädalal esitab USA ÜRO Julgeolekunõukogule
resolutsiooni pikendada relvaembargot Iraanile.
ÜRO Julgeolekunõukogu ülesandeks
on tagada rahvusvaheline rahu ja julgeolek.
Nõukogu naeruvääristaks antud ülesannet,
kui lubaks peamisel terrori toetajal relvi vabalt osta ja müüa.
USA tippdiplomaat hoiatas,
et kui ÜRO Julgeolekunõukogu ei tegutse, hoolimata,
et USA koostatud resolutsioon on tema sõnul mõistlik,
kasutab USA teisi vahendeid, et pikendada Iraani relvaembargot.
Tänan vaatamast!
TV7 algatusel kutsun teid üles
palvetama meie meeskonnaga Poola pääste ja rahu eest.
Samuti paluge rahu Jeruusalemmale ja päästet Iisraelile
ning kõikide pärast maailmas, kes on puudutatud koroonaviirusest.
Olen Jonathan Hessen.
Kena õhtu jätku ja kohtumiseni homme samal ajal.
Tõlge: Mailis Lepp